ITD ได้งานก่อสร้างทางหลวงสายกบินทร์บุรี-วังน้ำเขียว วงเงิน795 ลบ.
ITD ได้งานก่อสร้างทางหลวงสายกบินทร์บุรี-วังน้ำเขียว วงเงิน795 ลบ.
18 มิ.ย. 2558

นางนิจพร จรณะจิตต์ กรรมการรองประธานบริหารอาวุโส บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า เมื่อวันที่ 9 มิ.ย.58 บริษัทได้ร่วมลงนามในสัญญาก่อสร้าง กับ สำนักก่อสร้างสะพาน กรมทางหลวง เพื่อดำเนินการก่อสร้าง โครงการก่อสร้างทางหลวงสาย อ.กบินทร์บุรี จ.ปราจีนบุรี- อ.วังน้ำเขียว จ.นครราชสีมา ตอน 3 (ส่วนที่ 1) มูลค่างาน 795,365,000 บาท (รวมภาษีมูลค่าเพิ่ม) ระยะเวลาก่อสร้าง 1,080 วัน
ลักษณะงานประกอบด้วย งานก่อสร้างหลวงสาย 304 อ.กบินทร์บุรี จ.ปราจีนบุรี- อ.วังน้ำเขียว จ.นครราชสีมา ตอน 3 (ส่วนที่ 1) ช่วงกม.41+900 ถึง 50+700 ระยะทางรวม 8.80 กม. ประกอบด้วยงานก่อสร้างขยายถนนและสะพานคอนกรีตอัดแรงขนาดความกว้าง 4 ถึง 5 ช่องจราจร, งานกำแพงกันดิน, งานท่อระบายน้ำ , ราวกันอันตราย, รั้วกำแพงเสียง, งานป้องกันการกัดเซาะ, งานไฟฟ้าแสงสว่าง, งานสีตีเส้นจราจร, ป้ายจราจร, งานอำนวยความปลอดภัยจราจร และงานปลูกต้นไม้และงานอื่นๆ